तिलैया में मनाया गया सरहुल पर्व
डुमरी | आदिवासीसरना धोरोम वाहा बोंगा समिति टिंगराखुर्द के तत्वाधान में गुरूवार को पारगो तिलैया में सरहुल पर्व धूमधाम पारंपरिक रूप तरीके से मनाया गया। इस मौके पर स्थानीय विधायक जगरनाथ महतो बतौर मुख्य अतिथि जिप सदस्य वासुदेव महतो विशिष्ट अतिथि के रूप में मौजूद थे। इस मौके पर नायके बाबा ठेमका हेम्ब्रम ने सखुआ के फूल से बाहा बोंगा की पारंपरिक रूप से पूजा अर्चना की और पुरे समाज की खुशहाली के लिए देवता से प्रार्थना की। इस मौके पर पेड़-पौधा को बचाने का संकल्प लिया गया। पूजा-अर्चना के बाद पारंपरिक परिधान में आदिवासी युवक युवतियों ने आकर्षक नृत्य गीत प्रस्तुत किया। इस मौके पर समिति के अध्यक्ष मेहीलाल हेम्ब्रम, सचिव राजेश मुर्मू, कोषाध्यक्ष मंगरा हेम्ब्रम, जगदेव हेम्ब्रम, कौशल्या देवी, हराधन मरांडी, खिरोधर मुर्मू, टेंगरा खुर्द की मुखिया रीतलाल बेसरा, मोतीलाल मुर्मू, भेखलाल हेम्ब्रम, सुगन बेसरा आदि मौजूद थे।
awa_Deva hin_Deva